**Ministru kabineta noteikumu projekta**

**„Grozījumi Ministru kabineta 2010.gada 16.marta**

**noteikumos Nr.257 „Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību”” sākotnējās ietekmes novērtējuma ziņojums (anotācija)**

|  |  |  |  |  |  |
| --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | |
| 1. | Pamatojums | Iekšlietu ministrijas iniciatīva. | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta **2010.gada 16.marta noteikumu Nr.257 „**Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību**”** (turpmāk – noteikumi Nr.257) 1.3.apakšpunktu noteikumi Nr.257 nosaka „izdevumus, kas uzskatāmi par mācību izdevumiem, šo izdevumu segšanas un atmaksāšanas kārtību, kā arī gadījumus, kad amatpersona neatmaksā mācību izdevumus”.  Noteikumu Nr.257 19.punkts nosaka to, kādos gadījumos ir jāatmaksā faktiski segtie mācību izdevumi, tas ir, ja amatpersonu izslēdz no izglītības iestādes (izņemot šo noteikumu 24.1. un 24.1.1 apakšpunktā minētos gadījumus) nesekmības dēļ, disciplīnas pārkāpumu dēļ vai pēc pašas vēlēšanās.  Augstskolu likuma 49.panta pirmā daļa nosaka, ka: „1. Personu var izslēgt no studējošo saraksta, ja: 1) tā pati to vēlas; 2) noskaidrojas, ka tās uzņemšanu ir ietekmējusi maldināšana, kukuļdošana vai cita rīcība, ar kuru pārkāpts pretendentu vienlīdzības princips; 3) tā augstskolas noteiktajos termiņos nav nokārtojusi nepieciešamos pārbaudījumus vai nav veikusi citus studiju uzdevumus; 4) tā ir pārkāpusi augstskolas iekšējās kārtības noteikumus.”.  No iepriekš minētā izriet, ka Augstskolu likumā ir minēti četri gadījumi, kad personu var izslēgt no studējošo skaita, bet noteikumu Nr.257 19.punktā – trīs gadījumi.  Noteikumu Nr.257 normas neparedz, ka, ja noskaidrojas, ka personas uzņemšanu ir ietekmējusi maldināšana, kukuļdošana vai cita rīcība, ar kuru pārkāpts pretendentu vienlīdzības princips, tad no šīs personas jāpiedzen faktiski segtie mācību izdevumi.  Šobrīd pēc pašas vēlēšanās izslēgšanu no izglītības iestādes uzskata ne tikai, ja persona pati raksta iesniegumu ar attiecīgo lūgumu, bet arī:   1. ja neatjaunojas studijām un nav rakstiski lūgusi, ka vēlas pagarināt studiju pārtraukumu vai, ka nevēlas turpināt studijas; 2. nav rakstiski informējusi izglītības iestādi, ka nevēlas turpināt studijas, ja to atvaļina no dienesta pēc pašas vēlēšanās; 3. nav rakstiski izteikusi lūgumu mainīt studiju veidu un formu tad, ja turpmākam dienestam tiek pārcelta no izglītības iestādes uz Iekšlietu ministrijas sistēmas iestādi.   Noteikumu Nr.257 20. un 21.punkts nosaka to, cik ilgi amatpersonai ir jānodien Iekšlietu ministrijas sistēmas iestādē vai Ieslodzījuma vietu pārvaldē pēc attiecīgi izglītības iegūšanas vai programmas apguves, kā arī nosaka izņēmumus, kad nav jānodien šajās normās noteiktais laiks.  Savukārt noteikumu Nr.257 24.punkts nosaka tos gadījumus, kad nav jāatmaksā ne faktiski segtie mācību izdevumi, ne izdevumi par proporcionāli nenodienēto laiku.  Noteikumu projekts paredz izteikt noteikumu Nr.257 19.punktu jaunā redakcijā. Izdarot šādu grozījumu, netiks atrunāti konkrēti gadījumi, kad ir jāatmaksā faktiski segtie mācību izdevumi, bet tikai tie gadījumi, kad faktiski segtie mācību izdevumi nav jāatmaksā. Līdz ar to, būs skaidri saprotams, ka pārējos gadījumos mācību izdevumi ir jāatmaksā. Tādējādi tiks samazināta 19.punkta normas kļūdainas interpretācijas iespēja.  Noteikumu Nr.257 23.punkts ir nepilnīgs, jo neparedz tiesas ceļā piedzīt neatmaksātos mācību izdevumus, kas nav atmaksāti noteikumu Nr.257 19.1 punktā noteiktajā kārtībā.  Noteikumu Nr.257 piemērošanas gaitā ir secināts, ka 22. punktā noteiktais mācību izdevumu atmaksas termiņš (divi gadi) amatpersonai, kura nepārtrauc dienestu Iekšlietu ministrijas sistēmas iestādē vai Ieslodzījuma vietu pārvaldē, ir par īsu un pa mēnešiem proporcionāli sadalītā summa – par lielu, lai tā varētu godprātīgi izpildīt savas līgumsaistības.  Vēršam uzmanību uz to, ka regulējums neprasa šobrīd izvērtēt informāciju par personas maksātspēju, personīgiem vai mājsaimniecības izdevumiem, kredītvēsturi un citiem riska faktoriem, kurus savukārt pirms kredīta izsniegšanas rūpīgi izvērtē kredītiestādes.  2013.gada 16.augustā apstiprinātās Patērētāju tiesību aizsardzības centra Vadlīnijas Nr.7 “Patērētāju spējas atmaksāt kredītu novēršana kredītu devējiem, kas neatbilst kredītiestādes statusam” 11.punktā noteikts, ka patērētājam, kura neto ienākumi ir lielāki par valstī noteiktās minimālās algas apmēru, bet nepārsniedz trīs minimālo algu kopsummu, kredītsaistību kopējais ikmēneša apmērs nedrīkst pārsniegt 30% no ikmēneša ienākumiem.  Valsts policijas kārtībnieka amatā dienoša amatpersona (kuras vidējā mēneša neto atlīdzība saskaņā ar Valsts policijas aprēķinu sastāda EUR 546), iestājoties atmaksas gadījumam, divu gadu laikā ir spiesta atmaksāt faktisko izdevumu summu, kas par studijām Valsts policijas koledžas pirmā līmeņa profesionālās augstākās izglītības programmā “Policijas darbs” sastāda EUR  3 332.78., tas ir, 25.43 % no vidējās mēneša neto atlīdzības, Valsts robežsardzes instruktora amatā dienošās amatpersonai – 20.09% no vidējā instruktora neto atalgojuma, bet Valsts ugunsdzēsības un glābšanas dienesta ugunsdzēsējam–glābējam– 30,5 % no vidējā neto atalgojuma vidējais neto atalgojuma mēnesī.  Minētais ļauj secināt, ka, atstājot spēkā mācību izdevumu atgriešanas termiņu attiecībā pret amatpersonām, kuras dažādu iemeslu dēļ ir bijušas izslēgtas no izglītības iestādes, bet turpina darbu Iekšlietu ministrijas sistēmas iestādēs vai Ieslodzījuma vietu pārvaldē, valstij risks neatgūt parāda atmaksu būtiski pieaug, bet amatpersonas tiek padarītas par situācijas ķīlniekiem. No vienas puses, amatpersonām, ņemot vērā zemo atalgojumu, jāspēj īsā termiņā dzēst parādu, pakļaujot nabadzības riskam sevi un apgādājamo ģimeni, bet no otras puses, jāsaglabā godīgums un lojalitāte pret dienestu un sabiedrību kopumā. Amatpersonas atrašanās psiholoģiskas izdegšanas un psihoemocionālā riska stāvoklī rada iespējamību disciplīnas un ētikas normu pārkāpumiem, kā arī nekvalitatīvai dienesta pienākumu izpildei. Lai novērstu minētās problēmas noteikumu projekts paredz:   1. papildināt noteikumus Nr.257 ar 21.2 punktu, nosakot, ka amatpersonas, kuras izslēgtas no izglītības iestādes un nepārtrauc dienestu Iekšlietu ministrijas sistēmas iestādē vai Ieslodzījuma vietu pārvaldē, mācību izdevumus atmaksās trīs gadu laikā; 2. precizēt noteikumu Nr.257 22.punktu, saglabājot divu gadu mācību atmaksas pienākumu, gadījumos, kad persona ir bijusi atvaļināta no dienesta; 3. precizēt noteikumu Nr.257 23.punktu (to papildinot ar atsauci uz 19.¹ un 21.2 punktā norādītajiem gadījumiem), lai papildinātu gadījumu uzskaitījumu, kuros neatmaksātos mācību izdevumus piedzen tiesas ceļā.   Noteikumu projektam saistībā ar atmaksas termiņa pagarinājumu no diviem uz trim gadiem nav būtiskas un aprēķināmas ietekmes uz valsts pamatbudžeta ieņēmumiem, jo šo valsts pamatbudžeta nenodokļu ieņēmumu apjoms netiek plānots un ir mainīgs atkarībā no atmaksājamās summas un atmaksas gadījumu skaita. Noteikumu projekta regulējums būs attiecināms tikai uz tiem atmaksas gadījumiem, kas sekos pēc grozījumu spēkā stāšanās brīža, tādēļ ietekme uz jau uzsāktajām tiesvedībām nebūs. | | | |
| 3. | Projekta izstrādē iesaistītās institūcijas | Iekšlietu ministrija, Valsts policija, Valsts policijas koledža, Valsts robežsardze, Valsts ugunsdzēsības un glābšanas dienests, Ieslodzījumu vietu pārvalde. | | | |
| 4. | Cita informācija | Nav. | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm, kuras apgūst kādu no Iekšlietu ministrijas sistēmas iestāžu padotībā esošo koledžu un Ieslodzījuma vietu pārvaldes Mācību centra izglītības programmām. | | | |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. | | | |
| 3. | Administratīvo izmaksu monetārs novērtējums | Projekts šo jomu neskar. | | | |
| 4. | Cita informācija | Nav. | | | |
| **VI. Sabiedrības līdzdalība un komunikācijas aktivitātes** | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Sabiedrības līdzdalība un turpmākās komunikācijas aktivitātes netiek plānotas, jo projekts neparedz būtiski mainīt esošo regulējumu vai ieviest jaunas politiskās iniciatīvas. | |
| 2. | | Sabiedrības līdzdalība projekta izstrādē | | Projekts elektroniski saskaņots ar Latvijas Apvienoto policistu arodbiedrību, Neatkarīgo policistu arodbiedrību, Latvijas policistu arodbiedrību, arodbiedrību LABA Drošība, Latvijas Iekšlietu darbinieku arodbiedrību un Latvijas Brīvo arodbiedrību savienību. | |
| 3. | | Sabiedrības līdzdalības rezultāti | | Iebildumi un priekšlikumi netika saņemti. | |
| 4. | | Cita informācija | | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | Projekta izpildē iesaistītās institūcijas | | | Iekšlietu ministrijas sistēmas iestādes un Ieslodzījuma vietu pārvalde. | |
| 2. | Projekta izpildes ietekme uz pārvaldes funkcijām un institucionālo struktūru. | | | Projekts šo jomu neskar. | |
| 3. | Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Projekts neparedz jaunu institūciju izveidi, esošo institūciju likvidāciju vai reorganizāciju. Darba slodzes palielinājums uz institūcijas resursiem plānots minimāls. | |
| 4. | Cita informācija | | | Nav. | |

*Anotācijas III, IV, un V sadaļa – projekts šīs jomas neskar.*

Iekšlietu ministrs R.Kozlovskis

Vīza: valsts sekretāre I.Pētersone–Godmane

01.02.2016. 15:50

1263

G.Rozenbilds 67219071

gints.rozenbilds@iem.gov.lv

I.Dzelme 67219634

[inita.dzelme@vp.gov.lv](mailto:ronalds.petrovskis@iem.gov.lv)